Pasiūlymas EUROPOS PARLAMENTO IR TARYBOS SPRENDIMAS dėl Europos prisitaikymo prie globalizacijos padarinių fondo lėšų mobilizavimo pagal 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 13 punktą (Lenkijos paraiška „EGF/2013/006 PL/Fiat Auto Poland S.A.“) /* COM/2014/0699 final */





AIŠKINAMASIS MEMORANDUMAS Tarybos reglamento (ES, Euratom) Nr. 1311/2013, kuriuo nustatoma 2014–2020 m. daugiametė finansinė programa[1], 12 straipsnyje numatyta galimybė mobilizuoti Europos prisitaikymo prie globalizacijos padarinių fondo (toliau – EGF) lėšas neviršijant viršutinės metinės 150 mln. EUR (2011 m. kainomis) ribos ir viršijant atitinkamų finansinės programos išlaidų kategorijų ribas. EGF finansinės paramos taisyklės, taikomos iki 2013 m. gruodžio 31 d. pateiktoms paraiškoms, nustatytos 2006 m. gruodžio 20 d. Europos Parlamento ir Tarybos reglamente (EB) Nr. 1927/2006, įsteigiančiame Europos prisitaikymo prie globalizacijos padarinių fondą[2]. 2013 m. liepos 29 d. Lenkija pateikė paraišką „EGF/2013/006 PL/Fiat Auto Poland“ dėl finansinės paramos iš EGF, nes Lenkijoje iš įmonės „Fiat Auto Poland“ ir 21 jos tiekėjo buvo atleista daug darbuotojų. Išnagrinėjusi šią paraišką Komisija, laikydamasi Reglamento (EB) Nr. 1927/2006 10 straipsnio, padarė išvadą, kad šiame reglamente nustatytos sąlygos finansinei paramai suteikti yra įvykdytos. PARAIŠKOS SANTRAUKA IR ANALIZĖ Pagrindiniai duomenys || EGF nuorodos Nr. || EGF/2013/006 Valstybė narė || Lenkija 2 straipsnio || a punktas Pagrindinė įmonė || „Fiat Auto Poland S.A.“ Tiekėjai ir tolesnės gamybos grandies įmonės || 21 Ataskaitinis laikotarpis || 2013 01 21–2013 05 21 Prie individualių poreikių pritaikytų paslaugų teikimo pradžia || 2013 01 21 Paraiškos data || 2013 07 29 Atleistų darbuotojų skaičius prieš ataskaitinį laikotarpį ir po jo || 0 Atleistų darbuotojų skaičius ataskaitiniu laikotarpiu || 1 079[3] Bendras remtinų atleistų darbuotojų skaičius || 1 079 Atleistų darbuotojų, pasinaudosiančių priemonėmis, skaičius || 777 Prie individualių poreikių pritaikytoms paslaugoms skirtos lėšos, EUR || 2 506 220 EGF paramai įgyvendinti skirtos lėšos[4], EUR || 13 000 EGF paramai įgyvendinti skirtos lėšos, proc. || 0,52 Visa suma, EUR || 2 519 220 EGF parama, EUR (50 proc.) (EUR) || 1 259 610 1. Paraiška Komisijai pateikta 2013 m. liepos 29 d., o papildoma informacija teikta iki 2014 m. birželio 16 d. 2. Paraiška atitinka Reglamento (EB) Nr. 1927/2006 2 straipsnio a punkte nustatytas EGF paramos skyrimo sąlygas ir buvo pateikta per to reglamento 5 straipsnyje nustatytą 10 savaičių laikotarpį. Darbuotojų atleidimo sąsaja su esminiais pasaulio prekybos sistemos struktūriniais pokyčiais dėl globalizacijos 3. Siekdama nustatyti darbuotojų atleidimo sąsają su esminiais pasaulio prekybos sistemos struktūros pokyčiais dėl globalizacijos, Lenkija teigia, kad nuo 2007 m. Europos automobilių pramonė neteko savo rinkos dalies[5]. Tais metais Europos lengvųjų automobilių gamyba sudarė 32,2 proc. visos pasaulio gamybos, o 2012 m. ji tesudarė 23,2 proc.[6]. Paraiškoje taip pat nurodyta, kad nors nuo 2011 m. iki 2012 m. pasaulinė gamyba padidėjo 5,3 proc., per tą patį laikotarpį ES-27 gamyba sumažėjo 7 proc.[7]. Lenkijos valdžios institucijų teigimu, padėtis yra dar prastesnė nacionaliniu lygmeniu, nes, palyginti su 2011 m., 2012 m. gamybos apimtis sumažėjo beveik trečdaliu[8]. Lengvųjų automobilių gamybos raida Šaltinis: OICA. 4. Globalizacijos poveikį dar labiau padidino finansų krizė. Dėl jos naujų lengvųjų automobilių pardavimo Europos Sąjungoje lygis nukrito iki nematytų žemumų. 2012 m. pasaulyje naujų automobilių parduota 5,1 proc. daugiau, tačiau ES-27 jų paklausa sumažėjo 8,7 proc. 5. Pareiškėjas nurodo mažėjančios automobilių gamybos ir užimtumo įmonėje „Fiat Auto Poland“ lygio sąsają. 2009 m. gamykla Tychose įdarbino 6 422 darbuotojus, kad pagamintų 606 000 automobilių[9], o 2012 m. gamykloje dirbo 4 882 darbuotojai ir buvo pagaminta 361 000 automobilių. 2009–2013 m., nors gamybos apimtis sumažėjo 56 proc., užimtumo lygis sumažėjo tik 46 proc. Tad įmonėje „Fiat Auto Poland“ užimtumas sumažėjo ne taip smarkiai kaip gamyba. Tai buvo pasiekta gamyklai pradėjus dirbti ne trimis, kaip įprasta, o dviem pamainomis. Lenkijos valdžios institucijos taip pat pateikia Eurostato duomenis apie užimtumo padėtį automobilių sektoriuje, iš kurių matyti nuolatinis užimtumo lygio mažėjimas. 2009 m. ES-27 užimtumo lygis automobilių pramonės sektoriuje, palyginti su 2008 m. pradžia, buvo 12 proc. mažesnis. 6. Ši ES lengvųjų automobilių rinkos dalies ir lengvųjų automobilių pardavimo mažėjimo tendencija patvirtinta 2012 m. birželio 6 d. paskelbtoje CARS 21 galutinėje ataskaitoje[10]. Panašu, kad ši tendencija nesikeis, nors numatoma, kad, palyginti su 2008 m.,2020 m. pasaulinis naujų automobilių pardavimo lygis padidės daugiau kaip 10 proc. dėl to, kad daugiau naujų automobilių bus perkama besiformuojančiose rinkose. 7. Iki šiol dėl automobilių pramonės sektoriaus EGF pateikta 21 paraiška, iš jų 12 pateiktos dėl prekybos globalizacijos, o likusios devynios – dėl krizės. Duomenys apie atleistų darbuotojų skaičių ir 2 straipsnio a punkto kriterijų laikymasis 8. Šią paraišką Lenkija pateikė laikydamasi Reglamento (EB) Nr. 1927/2006 2 straipsnio a punkte nustatytų intervencijos kriterijų, pagal kuriuos reikalaujama, kad per keturių mėnesių laikotarpį iš valstybės narės įmonės būtų atleista ne mažiau kaip 500 darbuotojų, įskaitant darbuotojus, atleistus jos tiekėjų ir tolesnės gamybos grandies įmonėse. 9. Pareiškėjas teigia, kad įmonės „Fiat Auto Poland“ gamyklos Tychose darbuotojai pradėti atleisti 2012 m. birželio mėn. Kadangi šis darbuotojų atleidimas nebuvo vertinamas kaip kolektyvinis atleidimas iš darbo, įmonė nebuvo įpareigota apie jį pranešti darbo biržai, ir šie atleisti darbuotojai nėra įtraukti į EGF teikiamą paraišką. Įmonė „Fiat Auto Poland“ Lenkijos valdžios institucijas informavo, kad pirmąjį 2013 m. ketvirtį bus atleista 1 450 darbuotojų. Tai turėjo ypač didelį neigiamą poveikį regiono darbo rinkai, ypač įmonės „Fiat Auto Poland“ 77 tiekėjų darbuotojų užimtumui; įmonių buvo paprašyta įvertinti šalutinį poveikį jų veiklai ir galimas darbuotojų skaičiaus mažinimo pasekmes. Paraiškoje nurodytas galutinis atleistų darbuotojų skaičius – iš įmonės „Fiat Auto Poland“ atleisti 829 darbuotojai, o iš 21 jos tiekėjų ir tolesnės grandies įmonės – 250 darbuotojų. Šie darbuotojai atleisti per keturių mėnesių ataskaitinį laikotarpį (2013 m. sausio 21 d.–2013 m. gegužės 21 d.). Lenkijos valdžios institucijos nurodė, kad EGF teikiamoje paraiškoje pateikta informacija grindžiama darbo biržoje registruotų bedarbių skaičiumi; vadovaudamosi šiais duomenimis jos mano, kad iš įmonės „Fiat Auto Poland“ atleisti 829 darbuotojai ir iš šios įmonės tiekėjų atleisti 250 darbuotojų atitinka EGF teikiamos paraiškos paramai gauti reikalavimus. Buvo vadovaujamasi principu, kad į EGF teikiamą paraišką reikia įtraukti darbo biržoje užsiregistravusius atleistus darbuotojus; todėl paraiškoje nurodytas skaičius yra mažesnis nei iš pradžių įmonės „Fiat Auto Poland“ ir tiekėjų pateiktas skaičius. 10. Atleistų darbuotojų skaičius nustatytas skaičiuojant nuo de facto darbo sutarties nutraukimo prieš jai pasibaigiant, kaip nustatyta Reglamento (EB) Nr. 1927/2006 2 straipsnio antros dalies antroje įtraukoje. Paaiškinimas apie nenumatytą šio darbuotojų atleidimo pobūdį 11. Lenkijos valdžios institucijos nurodo, kad sprendimas nutraukti automobilių „Panda Classic“ gamybą gamykloje Tychose buvo netikėtas, nors šioje lengvųjų automobilių gamykloje mažėjimo tendencija pastebima nuo 2009 m. – tais metais gamykloje pagaminta 606 000 automobilių; 2012 m. šis skaičius sumažėjo iki 300 000, o 2013 m. pagaminta mažiau nei 250 000 automobilių[11]. Įmonė „Auto Fiat Poland“ patyrė mažėjančios ES automobilių pramonės rinkos dalies ir vis didėjančio Azijoje pagamintų automobilių populiarumo pasekmes. Šis mažėjantis gamybos lygis ir ES automobilių sektoriaus krizė turėjo neigiamą poveikį užimtumui gamykloje Tychose, kurioje nuo 2009 m. buvo nuolat atleidžiami darbuotojai. 12. Įmonė dėjo pastangas gamybą priderinti prie rinkos poreikių ir optimizavo darbuotojų skaičių, kad išliktų konkurencinga ir padidintų tikimybę būti pasirinktai naujų modelių automobilių gamybai. Dėl to žinia apie tai, kad bus atleista 1 450 darbuotojų, su tuo susijusiems asmenims buvo visiškai netikėta. Grupė nusprendė nuo 2013 m. sausio mėn. automobilių „Panda Classic“ gamybą perkelti į Kampaniją (Italija)[12]. Be to, tam, kad sukurtų darbo vietų savo kilmės šalyje, grupė taip pat jau priėmė sprendimą naujos kartos „Panda“ modelio automobilius gaminti šioje gamykloje. Dėl šios priežasties gamykloje Tychose sumažintas pamainų skaičius ir priimtas sprendimas atleisti daug darbuotojų. Europos gyvenimo ir darbo sąlygų gerinimo fondas (Eurofound)[13] pranešė apie 2013 m. pasireiškusią kai kurių įmonių veiklos sugrąžinimo tendenciją, kai darbo vietos sugrąžinamos į savo kilmės šalis. 13. 2012 m. gruodžio 20 d. įmonė „Fiat Auto Poland“ ir profesinės sąjungos pasiekė susitarimą, kuriuo buvo nustatyti kriterijai, taikytini atrenkant atleistinus darbuotojus, ir susitarė dėl skatinamųjų išmokų, kurios bus mokamos darbuotojams, sutikusiems savo noru išeiti iš darbo įmonėje. 14. Tokios padėties įmonėje „Fiat Auto Poland“ taip pat nesitikėjo jos tiekėjai, kurie negalėjo pasirengti šiam veiklos sumažinimui. Tiekėjų įmonėse taip pat neišvengta darbo vietų skaičius mažinimo. 15. Iš 1 450 įmonės „Fiat Auto Poland“ ataskaitiniu laikotarpiu atleistų darbuotojų 829 užsiregistravo darbo biržoje, todėl jie yra įtraukti į EGF teikiamą paraišką. Darbuotojus atleidusios įmonės ir darbuotojai, kuriems numatyta parama 16. Paraiškoje nurodoma, kad buvo atleisti 1 079 darbuotojai, iš kurių 829 atleisti iš įmonės „Fiat Auto Poland“ ir 250 iš jos tiekėjų įmonių (žr. lentelę). Įmonės „Fiat Auto Poland“ tiekėjai ir atleistų darbuotojų skaičius Elektropoli Galwanotechnika || 2 || Plastic Components and Modules Poland || 9 Delfo Polska S.A. || 89 || AURES Sp. z o.o. || 12 Fiat Powertrain Technologies Poland || 1 || Firma “OK” Maciej Bilnik || 2 Polmotors Sp. z o.o. || 1 || Sistema Poland Sp. z o.o. || 21 Ti Poland Sp. z o.o. || 1 || Ceva Logistics Poland Sp. z o.o. || 4 Cornaglia Poland Sp. z o.o. || 1 || DP Metal Processing Sp. z o.o. || 1 Fastek Filing Polska Sp. z o.o || 2 || Nexteer Automotive Poland Sp. z o.o. || 2 DELPHI Poland S.A. || 1 || Proma Poland Sp. z o.o. || 3 Johnson Controls Intl || 23 || TRW Braking Systems Polska Sp. z o.o. || 69 Adler Polska Sp. z o.o. Bielsko Biała || 1 || Valeo Autosystem Sp. z o.o. || 4 Boryszew S.A. Oddział Maflow w Tychach || 1 || || Iš viso tiekėjų: 21 || Iš viso atleistų darbuotojų: 250 || 17. Remtinų darbuotojų pasiskirstymas: Kategorija || Skaičius || Procentinė dalis Vyrai || 602 || 77,5 Moterys || 175 || 22,5 ES piliečiai || 777 || 100 Ne ES piliečiai || 0 || 0 15–24 m. asmenys || 19 || 2,4 25–54 m. asmenys || 613 || 78,9 55–64 m. asmenys: || 145 || 18,7 Vyresni nei 64 m. asmenys || 0 || 0 18. Priemonėmis pasinaudos 6 darbuotojai, turintys ilgalaikių sveikatos problemų arba negalią. 19. Darbuotojų pasiskirstymas pagal profesines kategorijas: Kategorija || Skaičius || Procentinė dalis Specialistai || 4 || 0,5 Technikai ir jaunesnieji specialistai || 64 || 8,2 Įstaigų pagalbiniai tarnautojai || 10 || 1,3 Kvalifikuoti darbininkai ir amatininkai || 213 || 27,4 Įrenginių ir mašinų operatoriai ir surinkėjai || 477 || 61,4 Nekvalifikuoti darbininkai || 9 || 1,2 20. Pagal Reglamento (EB) Nr. 1927/2006 7 straipsnį Lenkija patvirtino, kad įvairiais EGF paramos įgyvendinimo etapais, ypač suteikiant teisę gauti EGF paramą, taikė ir toliau taikys moterų ir vyrų lygybės bei nediskriminavimo principus. Susijusios teritorijos ir jos valdžios institucijų ir suinteresuotųjų šalių aprašymas 21. Susijusi teritorija – Silezijos vaivadija, kurios sostinė yra Katovicai. Šiaurėje ji ribojasi su Lenkijos Lodzės, šiaurės rytuose – su Švento Kryžiaus, rytuose – su Mažosios Lenkijos, vakaruose – su Opolės vaivadijomis, o pietuose su Slovakija ir Čekija. Silezijoje gyvena beveik 5 milijonai gyventojų, dauguma jų susitelkę Katovicuose, Čenstakavoje, Sosnovece, Glivicėje, Bytome, Zabže, Belsko-Bialoje ir šių miestų apylinkėse. 22. Silezija turi ilgą ir turtingą pramonės tradiciją, įskaitant tokius sektorius kaip elektros energijos ar automobilių gamyba; regionas taip pat turtingas mineralų. 23. Daugiausia darbuotojų atleista Berunio ir Lendzinų pavietuose, įskaitant Tychų miestą, Belsko, Pščynos, Čenstakavos, Mikoluvo pavietus, ypač Javožno, Sosnoveco ir Myclovicės miestus. 24. Tychų miesto savivalda drauge su Tychų, Mikoluvo, Čenstakavos, Sosnoveco, Javožno, Myclovicės, Pščynos, Belsko-Bialos ir Katovicų įdarbinimo tarnybomis dalyvaus teikiant pagalbą atleistiems darbuotojams. 25. Kalbant apie kitus suinteresuotuosius subjektus – Regioninė užimtumo taryba, kuri yra vaivadijos maršalkos patariamoji taryba užimtumo klausimais, vienija darbdavių asociacijas, akademinę bendruomenę, profesines sąjungas ir nevyriausybines organizacijas. Tikėtinas darbuotojų atleidimo poveikis vietos, regiono ar šalies užimtumui 26. Nuo 2011 m. Silezijoje nedarbo lygis didėjo[14]. Be to, padidėjo dėl kolektyvinio atleidimo iš darbo atleistų darbuotojų skaičius: 2011 m. taip atleisti 4 895 darbuotojai; 2012 m. šis skaičius padidėjo iki 8 335. 27. 2013 m. sausio mėn. įdarbinimo tarnyboms pranešta, kad planuojama atleisti 3 805 darbuotojus, įskaitant 3 309 darbuotojus privačiajame sektoriuje ir 496 darbuotojus viešajame sektoriuje. Į privačiajame sektoriuje atleistų darbuotojų skaičių taip pat įtraukti įmonės „Fiat Auto Poland“ atleisti darbuotojai. 28. Lenkijos valdžios institucijos pabrėžia įmonės „Fiat Auto Poland“ darbuotojų atleidimo neigiamą poveikį Tychų apylinkėse, kuriose buvę įmonės „Fiat Auto Poland“ ir jos tiekėjų atleisti darbuotojai sudaro 1/10 visų šiose apylinkėse gyvenančių bedarbių. Suderintas finansuotinų prie individualių poreikių pritaikytų paslaugų paketas ir numatomos jo sąnaudos, įskaitant jo ir struktūrinių fondų finansuojamų veiksmų tarpusavio papildomumą 29. Visos toliau išvardytos priemonės kartu sudaro suderintą prie individualių poreikių pritaikytų paslaugų paketą, kuriuo siekiama atleistus darbuotojus sugrąžinti į darbo rinką. – Mokymo ir su mokymu susijusios išlaidos. Jos apima mokymo ir kitas išlaidas, kurios gali susidaryti prieš pradedant mokytis ar vėliau, pavyzdžiui, tai gali būti išlaidos, susijusios su medicininiu ar psichologiniu patikrinimu, registracijos į egzaminus mokesčiai sertifikatams, diplomams ar profesinei kvalifikacijai gauti ir mokesčiai už licencijas, reikalingas norint vykdyti tam tikrą veiklą. – Verslumo mokymas. Šie veiksmai dalyviams suteiks įgūdžių, reikalingų norint pradėti savo verslą. Šiuose mokymo kursuose bus aptariami tokie klausimai kaip laisvoji rinka, procedūros ir reikalavimai norint pradėti savo verslą, verslo planų rengimas ir apskaita. – Mokymosi stipendijos. Šia priemone siekiama finansiškai paremti mokymuose dalyvaujančius nedirbančius asmenis. – Praktikos stipendijos. Šia priemone siekiama finansiškai paremti darbo vietoje praktiką atliekančius nedirbančius asmenis. Praktikos laikotarpiu bus teikiama stipendija, kurios dydis sieks 120 proc. bedarbio pašalpos sumos. – Praktikos išlaidos. Pagal šią priemonę bus padengiamos sveikatos patikrinimo, kuris privalomas praktiką atliekantiems asmenims, išlaidos. – Intervenciniai darbai. Darbdaviams suteikiama galimybė įdarbinti vietos įdarbinimo tarnybų pasiūlytus asmenis. Tokioms įmonėms kompensuojama dalis išlaidų, susijusių su asmens darbo užmokesčiu, pavyzdžiui, socialinio draudimo įmokos. Potencialus darbdavys sudaro susitarimą su darbo birža. Ši priemonė paprastai skiriama ilgalaikiams bedarbiams, 50 metų amžiaus ir vyresniems bedarbiams, žemos kvalifikacijos bedarbiams, bedarbiams, neturintiems darbo patirties, jauniems, iki 25 metų amžiaus asmenims, vienišoms motinoms, socialinių tarnybų klientams ir buvusiems kaliniams. Šios paraiškos atveju Lenkija šią priemonę ketina skirti būtent 50 metų amžiaus ir vyresniems atleistiems darbuotojams. – Dotacijos dirbti savarankiškai norintiems asmenims. Nedirbantiems įmonės „Fiat Auto Poland“ buvusiems darbuotojams, norintiems pradėti savo verslą, bus suteiktas iki 4 995 EUR siekiantis finansavimas. Juo bus galima padengti dalį steigimo išlaidų, pavyzdžiui, susijusių su teisine pagalba ir konsultacijomis dėl verslo pradžios. Šios priemonės dalyviai turi pateikti paraišką dėl dotacijos, o gavę patvirtinimą ir dotaciją, jie gali pradėti savo savarankiško darbo veiklą. Dalyviai registruos išlaidas, patirtas per du mėnesius po dotacijos gavimo. Jei dalyvis nepatenkins sutarties sąlygų arba jei savarankiško darbo veiklą vykdys mažiau nei 12 mėnesių, lėšos turės būti grąžintos darbo biržai. Šios sugrąžintos lėšos nebus laikomos EGF reikalavimus atitinkančiomis išlaidomis ir turės būti grąžintos Europos Komisijai. – Samdos paskatos. Šia priemone nauji darbdaviai skatinami įdarbinti įmonės „Fiat Auto Poland“ darbuotojus. Darbdaviams, 24 mėnesiams įdarbinusiems buvusį įmonės „Fiat Auto Poland“ darbuotoją, bus išmokama iki 4 845 EUR siekianti subsidija. Ši schema skiriama darbdaviams, nepatiriantiems finansinių sunkumų, kurie tinkamai mokėjo socialinio draudimo įmokas. Darbo birža atlieka tarpininko vaidmenį ir siūlo tuos buvusius įmonės „Fiat Auto Poland“ darbuotojus, kurie geriausiai atitinka naujojo darbdavio poreikius. Jei per pirmuosius 12 mėnesių darbuotojas iš darbo išeis gavęs geresnį darbo pasiūlymą, jį ar ją turės pakeisti kitas buvęs įmonės „Fiat Auto Poland“ darbuotojas. Jei darbuotojas nebus pakeistas ir darbo birža neras kito tinkamo darbuotojo iš tos įmonės, EGF padengs tik atitinkamą išlaidų dalį. 30. Pagal Reglamento (EB) Nr. 1927/2006 3 straipsnį prie paraiškoje nurodytų EGF paramai įgyvendinti skirtų lėšų priskiriama parengiamoji, valdymo ir kontrolės veikla, taip pat informavimas ir viešinimas. 31. Lenkijos valdžios institucijų nurodytos prie individualių poreikių pritaikytos paslaugos – tai aktyvios darbo rinkos priemonės, priskiriamos prie tinkamų finansuoti veiksmų, apibrėžtų Reglamento (EB) Nr. 1927/2006 3 straipsnyje. Lenkijos valdžios institucijų skaičiavimu, bendros sąnaudos sudaro 2 519 220 EUR, iš kurių prie individualių poreikių pritaikytoms paslaugoms skirtos lėšos – 2 506 220 EUR, o EGF paramai įgyvendinti skirtos lėšos – 13 000 EUR (0,52 proc. visos sumos). Bendra iš EGF prašomos paramos suma yra 1 259 610 EUR (50 proc. visų išlaidų). Veiksmai || Numatytas remtinų darbuotojų skaičius || Numatytos išlaidos vienam remtinam darbuotojui (EUR) || Bendros išlaidos (bendras EGF ir nacionalinis bendras finansavimas) (EUR) Prie individualių poreikių pritaikytos paslaugos (Reglamento (EB) Nr. 1927/2006 3 straipsnio pirma pastraipa) Mokymo ir su mokymu susijusios išlaidos (lenk. koszty szkoleń zawodowych) || 389 || 453 || 176 217 Verslumo mokymas (lenk. szkolenia z zakresu przedsiębiorczości) || 110 || 217 || 23 870 Mokymosi stipendijos (lenk. stypendia szkoleniowe) || 389 || 261 || 101 529 Stažuočių stipendijos (lenk. stypendia stażowe) || 48 || 1 910 || 91 680 Stažuočių išlaidos (lenk. koszty stażowe − koszty badań lekarskich −) || 18 || 13 || 234 Intervenciniai darbai (lenk. prace interwencyjne) || 120 || 1 381 || 165 720 Dotacijos dirbti savarankiškai norintiems asmenims (lenk. środki na podjęcie działalności gospodarczej) || 189 || 4 995 || 944 055 Samdos paskatos (lenk. dopłaty do zatrudnienia) || 207 || 4 845 || 1 002 915 Prie individualių poreikių pritaikytos paslaugos – tarpinė suma || || 2 506 220 EGF paramai įgyvendinti skirtos lėšos (Reglamento (EB) Nr. 1927/2006 3 straipsnio trečia pastraipa) Parengiamoji veikla || || 2 000 Valdymas || || 3 000 Informavimas ir viešinimas || || 5 000 Kontrolės veikla || || 3 000 EGF paramai įgyvendinti skirtos lėšos – tarpinė suma || || 13 000 Bendros numatytos sąnaudos || || 2 519 220 EGF parama (50 proc. visų išlaidų) || || 1 259 610 32. Lenkija patvirtina, kad aprašytos priemonės papildo iš struktūrinių fondų finansuojamus veiksmus. Lenkijos valdžios institucijos nustatys priemones, kad būtų išvengta dvigubo finansavimo. Ir ESF, ir EGF programas įgyvendina pavietų įdarbinimo tarnybos, ir šie subjektai dės pastangas finansiškai atkirti atitinkamus veiksmus. Kad pasiektų šį tikslą, įdarbinimo tarnybos remiasi kontrolės sistema, kad užtikrintų grynųjų pinigų srautų skaidrumą. Taikant šią sistemą galima atskirti patirtas išlaidas, kurios vėliau bus padengtos iš EGF lėšų. Data (-os), kada nukentėjusiems darbuotojams pradėta arba planuojama pradėti teikti prie individualių poreikių pritaikytas paslaugas 33. Prie individualių poreikių pritaikytas paslaugas, skirtas nukentėjusiems darbuotojams ir įtrauktas į suderintą priemonių paketą, kurį siūloma bendrai finansuoti iš EGF, Lenkija pradėjo teikti 2013 m. sausio 21 d. Todėl ši data yra išlaidų tinkamumo finansuoti iš EGF skiriamos paramos laikotarpio pradžia. Konsultacijų su socialiniais partneriais tvarka 34. Buvo surengtas Regioninės užimtumo tarybos posėdis su įmonės „Fiat Auto Poland“ atstovu. Šio posėdžio metu pasiūlyta galimybė teikti paraišką dėl EGF paramos. Regioninė užimtumo taryba teikia rekomendacijas dėl Darbo fondo, kurio lėšos naudojamos nacionalinei bendro finansavimo daliai dengti, valdymo ir įgyvendinimo. Dėl to Regioninė užimtumo tarnyba dalyvavo rengiant paraišką EGF, ir jos vaidmuo priimant sprendimą dėl šio projekto veiklos paketo buvo lemiamas. 35. Įgyvendinimo metu Regioninė užimtumo taryba į priemones nesikiša, tačiau gali teikti pasiūlymus dėl Darbo fondo lėšų paskirstymo regione. 36. Lenkijos valdžios institucijos patvirtino, kad buvo laikytasi nacionaliniuose ir ES teisės aktuose nustatytų su kolektyviniu atleidimu iš darbo susijusių reikalavimų. Informacija apie veiksmus, kurie yra privalomi pagal nacionalinius teisės aktus arba kolektyvines sutartis 37. Atsižvelgdamos į Reglamento (EB) Nr. 1927/2006 6 straipsnyje nustatytus kriterijus, Lenkijos valdžios institucijos savo paraiškoje: · patvirtino, kad EGF finansinė parama nepakeičia priemonių, kurias įmonės privalo taikyti pagal nacionalinius teisės aktus arba kolektyvines sutartis; · įrodė, kad veiksmais parama teikiama atskiriems darbuotojams ir nenaudojama įmonėms arba sektoriams restruktūrizuoti; · patvirtino, kad nurodytiems tinkamiems finansuoti veiksmams neteikiama pagalba pagal kitas ES finansines priemones. Valdymo ir kontrolės sistemos 38. Lenkija pranešė Komisijai, kad finansinę paramą valdys ir kontroliuos tos pačios institucijos, kurios valdo ir kontroliuoja Europos socialinio fondo teikiamą paramą. Už EGF paramos įgyvendinimą atsakinga vadovaujančioji institucija bus Infrastruktūros ir vystymosi ministerija, konkrečiai ‒ Europos socialinio fondo departamentas. Dalį užduočių vadovaujančioji institucija perduos tarpinei institucijai – vaivadijos įdarbinimo tarnybai Katovicuose. 39. Mokėjimo institucija bus Finansų ministerijos Mokėjimo institucijos departamentas. 40. Tvirtinančioji institucija bus įsteigta Infrastruktūros ir vystymosi ministerijos Tvirtinimo ir paskyrimo departamente (tvirtinančioji ir vadovaujančioji institucijos priklausys skirtingiems departamentams). 41. ESF departamentą ir Tvirtinimo ir paskyrimo departamentą prižiūri du nepriklausomi ministerijos vadovybės nariai. EGF parama bus pervesta į atskirą Finansų ministerijos sąskaitą; ministerija šias lėšas perves į valstybės biudžeto pajamų sąskaitą. Veiklos įgyvendinimui numatytas bendrasis finansavimas bus skiriamas iš nacionalinių išteklių (įskaitant Darbo fondą). 42. Pavietų įdarbinimo tarnybos ves atskirą išlaidų registrą. Įgyvendinus priemones, pavietų įdarbinimo tarnybos pateiks mokėjimo prašymą vaivadijos įdarbinimo tarnybai, kuri jį patvirtins ir mokėjimo prašymą pateiks vadovaujančiajai institucijai. Vadovaujančioji institucija Europos Komisijai pateiks patvirtinimą ir išlaidas pagrindžiančią ataskaitą. Vadovaujančioji institucija atliks patikrinimus, kad nustatytų, ar tarpinė institucija tinkamai įgyvendina procedūras. Savo ruožtu tarpinė institucija patikrins pavietų įdarbinimo tarnybų paramos teikimo metodą. Vadovaujantis kontrolės sistemomis, gavus EGF sprendimo dėl apmokėjimo patvirtinimą, priimamas sprendimas dėl patikrinimų tvarkaraščio. Nustačius įgyvendinimo pažeidimų, institucija gali priimti sprendimą dėl papildomo patikrinimo. Finansavimas 43. Remiantis Lenkijos paraiška, siūloma EGF parama suderintam prie individualių poreikių pritaikytų paslaugų paketui (įskaitant EGF paramos įgyvendinimo išlaidas) yra 1 259 610 EUR ir sudaro 50 proc. visų išlaidų. Komisijos siūlomas asignavimas iš Fondo pagrįstas Lenkijos pateikta informacija. 44. Tarybos reglamento (ES, Euratom) Nr. 1311/2013, kuriuo nustatoma 2014–2020 m. daugiametė finansinė programa[15], 12 straipsnyje numatyta galimybė mobilizuoti Europos prisitaikymo prie globalizacijos padarinių fondo (toliau – EGF) lėšas neviršijant viršutinės metinės 150 mln. EUR (2011 m. kainomis) ribos ir viršijant atitinkamų finansinės programos išlaidų kategorijų ribas. 45. Atsižvelgdama į didžiausią galimą EGF finansinės paramos sumą ir į asignavimų perskirstymo mastą, Komisija siūlo visai prašomai paramos sumai (1 259 610 EUR), kuri sudaro 50 proc. visų priemonių išlaidų, mobilizuoti EGF lėšas. 46. Siūlomą sprendimą mobilizuoti EGF lėšas bendrai priims Europos Parlamentas ir Taryba, kaip nurodyta 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo[16] 13 punkte. 47. Komisija atskirai pateikia lėšų perkėlimo prašymą, siekdama į 2014 m. biudžetą įtraukti specialiuosius įsipareigojimų asignavimus, kaip nurodyta 2013 m. gruodžio 2 d. Tarpinstitucinio susitarimo 13 punkte. Mokėjimų asignavimų šaltinis 48. Asignavimai iš 2014 m. EGF biudžeto eilutės bus naudojami 1 259 610 EUR sumai padengti. Pasiūlymas EUROPOS PARLAMENTO IR TARYBOS SPRENDIMAS dėl Europos prisitaikymo prie globalizacijos padarinių fondo lėšų mobilizavimo pagal 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 13 punktą (Lenkijos paraiška „EGF/2013/006 PL/Fiat Auto Poland S.A.“) EUROPOS PARLAMENTAS IR EUROPOS SĄJUNGOS TARYBA, atsižvelgdami į Sutartį dėl Europos Sąjungos veikimo, atsižvelgdami į 2006 m. gruodžio 20 d. Europos Parlamento ir Tarybos reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą[17], ypač į jo 12 straipsnio 3 dalį, atsižvelgdami į 2013 m. gruodžio 17 d. Europos Parlamento ir Tarybos reglamentą (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006[18], ypač į jo 23 straipsnio antrą pastraipą, atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo[19], ypač į jo 13 punktą, atsižvelgdami į Europos Komisijos pasiūlymą[20], kadangi: (1) Europos prisitaikymo prie globalizacijos padarinių fondas (toliau – EGF) įsteigtas teikti papildomą paramą darbuotojams, atleistiems iš darbo dėl su globalizacija susijusių esminių pasaulio prekybos sistemos struktūrinių pokyčių, ir padėti jiems vėl integruotis į darbo rinką; (2) 2013 m. gruodžio 2 d. Tarybos reglamento (ES, Euratom) Nr.1311/2013, kuriuo nustatoma 2014–2020 m. daugiametė finansinė programa[21], 12 straipsnyje numatyta galimybė mobilizuoti EGF lėšas neviršijant viršutinės metinės s150 mln. EUR ribos, 2013 m. liepos 29 d. Lenkija pateikė paraišką mobilizuoti EGF lėšas dėl darbuotojų atleidimo iš įmonės „Fiat Auto Poland S. A.“, iš 21 jos tiekėjo ir tolesnės gamybos grandies įmonės ir iki 2014 m. birželio 16 d. ją papildė išsamesne informacija. Ši paraiška atitinka finansinės paramos sumai nustatyti taikomus reikalavimus, kaip nustatyta Reglamento (EB) Nr. 1927/2006 10 straipsnyje. Todėl Komisija siūlo mobilizuoti 1 259 610 EUR sumą; (3) todėl EGF lėšos turėtų būti mobilizuotos finansinei paramai pagal Lenkijos pateiktą paraišką suteikti, PRIĖMĖ ŠĮ SPRENDIMĄ: 1 straipsnis 2014 finansinių metų Europos Sąjungos bendrajame biudžete Europos prisitaikymo prie globalizacijos padarinių fondo (EGF) lėšos mobilizuojamos siekiant skirti 1 259 610 EUR įsipareigojimų ir mokėjimų asignavimų sumą. 2 straipsnis Šis sprendimas skelbiamas Europos Sąjungos oficialiajame leidinyje. Priimta Briuselyje Europos Parlamento vardu Tarybos vardu Pirmininkas Pirmininkas [1] OL L 347, 2013 12 20, p. 884. [2] OL L 406, 2006 12 30, p. 1. [3] Darbo biržoje užsiregistravusių atleistų darbuotojų skaičius [4] Laikantis Reglamento (EB) Nr. 1927/2006 3 straipsnio trečios pastraipos nuostatų. [5] http://www.acea.be/images/uploads/files/POCKET_GUIDE_13.pdf. [6] http://www.acea.be/uploads/publications/POCKET_GUIDE_13.pdf. [7] http://www.oica.net/wp-content/uploads/2013/03/cars-production-2012.pdf. [8] http://www.oica.net/wp-content/uploads//cars-2012-2.pdf. [9] http://www.eurofound.europa.eu/eiro/2010/05/articles/pl1005019i.htm. [10] http://ec.europa.eu/enterprise/sectors/automotive/files/cars-21-final-report-2012_en.pdf. [11] 2012 m. Lenkijoje pagamintas 539 671 automobilis, 2013 m. – 475 000 (-12,0 proc.), http://www.oica.net/wp-content/uploads//cars-2013.pdf. 2012 m. ES-27 pagaminta 14 631 710 automobilių, 2013 m. – 14 616 202, t. y. -0,1 proc. [12] http://www.eurofound.europa.eu/emcc/erm/factsheets/23033/Fiat%20Auto%20Poland?template=searchfactsheets. [13] http://www.eurofound.europa.eu/pubdocs/2013/80/en/1/EF1380EN.pdf [14] 2011 m. nedarbo lygis siekė 10,2 proc., 2012 m. jis buvo 11,1 proc., o 2013 m. 11,2 proc. (remiamasi duomenimis, pateiktais adresu http://katowice.stat.gov.pl/en/publications/folder/slaskie-in-numbers-2014,1,4.html). [15] OL L 347, 2013 12 20, p. 884. [16] OL C 373, 2013 12 20, p. 1. [17] OL L 406, 2006 12 30, p. 1. [18] OL L 347, 2013 12 20, p. 855. [19] OL C 373, 2013 12 20, p. 1. [20] OL C […], […], p. […]. [21] OL L 347, 2013 12 20, p. 884.